
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 820 

16 Ιουνίου 2005 


ΑΠΟΦΑΣΕΙ Σ 

Αριθ. 4695 

Έγκριση Οργανισμού Εσωτερικής Υπηρεσίας (Ο.Ε.Υ.) 
του Δημοτικού Λιμενικού Ταμείου Ρεθύμνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 12 του ν. 1188/1981, όπως 
αντικαταστάθηκε με τις διατάξεις του άρθρου 8 του ν. 
2307/1995. 

2. Τις διατάξεις του άρθρου 67 του ν. 1416/1984 όπως 
ισχύουν. 

3. Τις διατάξειςτωνπ.δ. 37α/1987 και22/1990. 

4. Τις διατάξεις των άρθρων 19,20,34,35,36 και 38 του 
ν. 2190/1994. 

5. Τις διατάξεις του ν. 2503/1997 περί «Οργάνωσης-Δι- 
οίκησηςτης Περιφέρειας κ.λπ.». 

6. Τις διατάξεις του άρθρου 18 του ν. 2539/1997 περί 
«Συγκρότησης της Πρωτοβάθμιας Τοπικής Αυτοδιοίκη¬ 
σης». 

7. Την υπ’ αριθμ. 3/3/22.4.2005 σύμφωνη γνώμη του 
Υπηρεσιακού Συμβουλίου Υπαλλήλων ΟΤΑ Ν. Ρεθύμνης. 

8. Την υπ’ αριθμ. 639/2004 απόφαση γνωμοδότησης του 
Δημοτικού Συμβουλίου Ρεθύμνης. 

9. Την υπ’ αριθμ. 6730/2003 απόφαση του Γενικού Γραμ- 
ματέα της Περιφέρειας Κρήτης, όπως τροποποιήθηκε και 
ισχύει. 

10. Την υπ’ αριθμ. 120/2004 σε Ορθή Επανάληψη από¬ 
φαση του Διοικητικού Συμβουλίου του Δημοτικού Λιμενι¬ 
κού Ταμείου Ρεθύμνης, με την οποία ψηφίζεται ο Ο.Ε.Υ. 
αυτού, αποφασίζουμε: 

Εγκρίνουμε τον Οργανισμό Εσωτερικής Υπηρεσίας 
(Ο.Ε.Υ.) του Δημοτικού Λιμενικού Ταμείου Ρεθύμνης, 
όπως αυτός ψηφίσθηκε με την υπ’ αριθμ. 120/2004 σε Ορ¬ 
θή Επανάληψη απόφαση του Διοικητικού Συμβουλίου ως 
κατωτέρω: 

«ΚΕΦΑΛΑΙΟ Α' 

Διάρθρωση και λειτουργία υπηρεσιών 
Άρθρο 1 

Οι υπηρεσίες του Δημοτικού Λιμενικού Ταμείου αποτε¬ 
λούνται απάτην ΚΕΝΤΡΙΚΗ ΥΠΗΡΕΣΙΑ και το ΠΕΡΙΦΕΡΕΙ¬ 
ΑΚΟ ΓΡΑΦΕΙΟΑΓ. ΓΑΛΗΝΗΣ. 


ΔΙΑΡΘΡΩΣΗ ΚΕΝΤΡΙΚΗΣ ΥΠΗΡΕΣΙΑΣ 

Η Κεντρική Υπηρεσία διαρθρώνεται σε Διεύθυνση . 

Η Διεύθυνση αποτελείται από τα παρακάτω τμήματα και 
γραφεία: 

• το Τμήμα Διοικητικού 

• το Τμήμα Οικονομικού, Μαρίνας και Εκμετάλλευσης 

• το Τμήμα Τεχνικών Υπηρεσιών 

Οι αρμοδιότητες καθενός από τα παραπάνω Τμήματα 
ορίζονται ως εξής: 

Άρθρο 2 
Αρμοδιότητες 

Η αρμοδιότητα της Διευθύνσεως ανάγεται στα παρακάτω 
θέματα που κατανέμονται μεταξύ των τμημάτων ως εξής: 

Α) ΤΜΗΜΑ ΔΙΟΙΚΗΤΙΚΟΥ 

1. Θέματα Προσωπικού 

Ο χειρισμός όλων των θεμάτων υπηρεσιακής κατάστα¬ 
σης του προσωπικού και η μέριμνα εκπαίδευσης και κα¬ 
τάλληλης αξιοποίησής του. 

Η φροντίδα για τη συγκέντρωση διατάξεων της νομοθε¬ 
σίας και την κανονική εφαρμογή των γενικών ρυθμίσεων 
της Πολιτείας στα Θέματα του προσωπικού, με οποιοσ¬ 
δήποτε σχέση εργασίας. 

- Διαχείριση των διαδικασιών που αφορούν την πρόσλη¬ 
ψη, απόλυση, προαγωγή, παραίτηση, τοποθέτηση, μετα¬ 
κίνηση, απόσπαση, μετάταξη κλπτου προσωπικού του Λι¬ 
μενικού Ταμείου με οποιαδήποτε σχέση εργασίας, σύμ¬ 
φωνα με τις εκάστοτε ισχύουσες διατάξεις. 

- Διαχείριση των διαδικασιών ελέγχου παρουσίας, πα¬ 
ροχής αδειών, αξιολόγησης και άσκησης πειθαρχικού δι¬ 
καίου στο προσωπικό, με οποιαδήποτε σχέση εργασίας, 
σύμφωνα με τις εκάστοτε ισχύουσες διατάξεις. 

- Τήρηση των μητρώων και φακέλων του προσωπικού, 
με οποιαδήποτε εργασιακή σχέση, με τη συγκέντρωση 
και καταγραφή των κάθε είδους μεταβολών της οικογε¬ 
νειακής, υπηρεσιακή και ατομικής κατάστασης/ προσό¬ 
ντα, οικογενειακή κατάσταση, υπηρεσιακή εξέλιξη, από¬ 
δοση, αμοιβές, ποινές, άδειες κ.λπ.). 

- Παρακολούθηση των μεταβολών της οργανωτικής κα¬ 
τάστασης και στελέχωσης των υπηρεσιών της Κεντρικής 
Υπηρεσίας και του Περιφερειακού γραφείου. 

2. Γραμματειακή Υποστήριξη -Δακτυλογράφηση - Πρω¬ 
τόκολλο - Αρχείο 

- Μέριμνα διακίνησης της αλληλογραφίας, δακτυλο¬ 
γράφηση και αναπαραγωγή εγγράφων και εντύπων. 

- Τήρηση των διαδικασιών πρωτοκόλλησης των κάθε εί¬ 
δους εισερχομένων και εξερχόμενων στο Δ.Λ.Τ. εγγράφων. 

- Διεκπεραίωση /αποστολή των εγγράφων αυτών στους 
αποδέκτες. 

- Τήρηση ενεργών και ιστορικών αρχείων εγγράφων, τή¬ 
ρηση αρχείου των ΦΕΚ και του γενικού αρχείου του Δη¬ 
μοτικού Λιμενικού Ταμείου. 

- Παροχή γραμματειακών υπηρεσιών. Χειρισμός του 
μηχανογραφικού εξοπλισμού που είναι αναγκαίος για την 
αποδοτική εκτέλεση των δραστηριοτήτων του Τμήματος. 

- Παροχή κάθε είδους δακτυλογράφησης και γραμματεια¬ 
κής υποστήριξης προς τις διάφορες υπηρεσιακές μονάδες. 

- Μέριμνα για έγκαιρη εξέταση από τις αρμόδιες υπη¬ 
ρεσίες του Δ. Λιμενικού Ταμείου των παραπόνων που 
υποβάλλονται από τους πολίτες και η έγκαιρη πληροφό¬ 
ρησή τους σε θέματα που τους αφορούν. 

- Βεβαίωση από τον Προϊστάμενο ή το νόμιμο αναπλη¬ 
ρωτή του, της ακρίβειας αντιγράφων, φωτογραφιών ή 
φωτοτυπιών οποιωνδήποτε εγγράφων και γενικά δικαιο- 
λογητικών, αντιπαραβάλλοντάς τα με το επιδεικνυόμενο 
σχετικό πρωτότυπο ή ακριβές αντίγραφο. 

- Μέριμνα για τη βεβαίωση του γνήσιου της υπογραφής 
του προσωπικού και των πολιτών. 

- Παρακολούθηση και διεκπεραίωση θεμάτων ΠΣΕΑ 

- Μέριμνα για την εκτέλεση των γενικών βοηθητικών λει¬ 
τουργιών υποστήριξης για τις ανάγκες των υπηρεσιών 
του Δ.Λ.Τ.Ρ. (Τέλεξ, Φαξ, Καθαριότητα κτιρίων, γραφεί¬ 
ων, φωτοαντιγραφήσεις, εξωτερικές και εσωτερικές ερ¬ 
γασίες διακίνησης αλληλογραφίας και εγγράφων κ.λπ.). 

- Μέριμνα για τη φύλαξη των κτιρίων, εγκαταστάσεων 
και μηχανημάτων που ανήκουν στο Λιμενικό Ταμείο. 

-Η μέριμνα για τη λειτουργία του τηλεφωνικού κέντρου, 
των τηλετύπων και λοιπών μέσων επικοινωνίας 

- Η μέριμνα για τον καθαρισμό των γραφείων. 

- Καταχώρηση των αποφάσεων του Δ.Σ και του Προέ¬ 
δρου σε ειδικό βιβλίο. 

- Ανάρτηση των αποφάσεων του Διοικητικού Συμβουλί¬ 
ου καθώς καιτων ανακοινώσεωντου Δημοτικού Λιμενικού 
Ταμείου 

3. Χορήγηση αδειών άσκησης υπαίθριου εμπορίου 
στους χερσαίους χώρους τοπικής αρμοδιότητας Λι¬ 
μενικού Ταμείου καθώς και επι πλοίων-Χορήγηση 
αδειών, ίδρυσης και λειτουργίας καταστημάτων υγει¬ 
ονομικού ενδιαφέροντος στους χερσαίους χώρους. 

Χορήγηση αδειών ίδρυσης και λειτουργίας των κατα¬ 
στημάτων και επιχειρήσεων, που βρίσκονται εντός της 
Χερσαίας Ζώνης, σύμφωνα με το ν. 2323/1995, όπως έχει 
τροποποιηθεί με το ν. 3190/2003 και ισχύει σήμερα και την 
υπ’ αριθμ. Φ.3131/17/96 κοινή υπουργική απόφαση των 
Υπουργών Ανάπτυξης και Εμπορικής Ναυτιλίας (ΦΕΚ 
178/Β712.3.1997). 

- Χορήγηση αδειών ίδρυσης και λειτουργίας καταστημά¬ 
των υγειονομικού ενδιαφέροντος στους χερσαίους χώρους. 

- Χορήγηση αδειών υπαίθριου εμπορίου (στάσιμου και 
πλανόδιου). 

- Χορήγηση των αδειών εγκατάστασης και λειτουργίας 
ψυχαγωγικών δραστηριοτήτων. 

- Επιβολή διοικητικών κυρώσεων σε παραβάτες των 
όρων λειτουργίας των καταστημάτων ή των όρων λει¬ 
τουργίας του υπαίθριου εμπορίου (προσωρινή ή οριστική 
ανάκληση άδειας ή σφράγιση σύμφωνα με τις ισχύουσες 
διατάξεις, απομάκρυνση ειδών κ.λ.π.). 

Β) ΤΜΗΜΑ ΟΙΚΟΝΟΜΙΚΩΝ, ΜΑΡΙΝΑΣ ΚΑΙ ΕΚΜΕΤΑΛ¬ 
ΛΕΥΣΗΣ 

Η λογιστική παρακολούθηση και ο χειρισμός θεμάτων 
σχετικών με την οικονομική διαχείριση. 


Η μέριμνα διαχείρισης υλικού του Ταμείου. 

Η τήρηση βιβλίου υλικών απογραφής. Η τήρηση γενικού 
αρχείου και η μέριμνα για την περιοδική εκκαθάρισή του. 

Η σε συνεργασία με τα αρμόδια γραφεία διατύπωση 
προτάσεων καθορισμού ή αναμόρφωσης δικαιωμάτων 
και τελών Λιμενικού Ταμείου. 

Η παρακολούθηση της οικονομικής κατάστασης του 
Λ.Τ και αποστολή οικονομικών στοιχείων στις αρμόδιες 
υπηρεσίες. 

Τήρηση των βιβλίων και αρχείωντου λογιστικού συστή¬ 
ματος των Ν.Π.Δ.Δ. των ΟΤΑ όπως εκάστοτε ισχύει. Τή¬ 
ρηση του νέου διπλογραφικού λογιστικού συστήματος 
των Ν.Π.Δ.Δ. των ΟΤΑ από της εφαρμογής του- τήρηση 
μητρώου παγίων - σύνταξη οικονομικών καταστάσεων. 

1. Κατάρτιση - τροποποίηση Προϋπολογισμού. Σύντα¬ 
ξη Απολογισμού - Ισολογισμού 

Η μέριμνα για την κατάρτιση- τροποποίηση του ετήσιου 
Προϋπολογισμού και η παρακολούθηση της εκτέλεσής του. 

- Συγκέντρωση στοιχείων, διερεύνηση αναγκών και κα¬ 
τάρτιση των μεσοπρόθεσμων και ετήσιων προϋπολογι¬ 
σμών δαπανών λειτουργίας των υπηρεσιών του Δημοτι¬ 
κού Λιμενικού Ταμείου και των αντίστοιχων προϋπολογι¬ 
σμών εσόδων του Δημοτικού Λιμενικού Ταμείου . 

- Παρακολούθηση της εξέλιξης των προηγούμενων 
προϋπολογισμών και τήρηση των σχετικών διαδικασιών 
και αρχείων. Εξαγωγή των αποκλίσεων μεταξύ των προϋ- 
πολογισθέντων και απολογιστικών μεγεθών. Ερμηνεία 
των αποκλίσεων και εισήγηση διορθωτικών ενεργειών. 

- Συνεργασία με τις άλλες διοικητικές ενότητες για την 
τήρηση των διαδικασιών αμφίδρομης ενημέρωσης και 
ροής των οικονομικών πληροφοριών που σχετίζονται με 
την εκτέλεση του προϋπολογισμού της κάθε διοικητικής 
ενότητας και με τις αναθεωρήσεις του. 

Η σύνταξη του ετήσιου Απολογισμού - Ισολογισμού και 
των λογαριασμών αποτελεσμάτων χρήσης. 

- Σύνταξη των ετήσιων οικονομικών απολογισμών του 
Δημοτικού Λιμενικού Τ αμείου σε συνεργασία με το Ταμείο. 

2. Διαχείριση κάθε δαπάνης. 

- Παραλαβή των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών 
του Δημοτικού Λιμενικού Ταμείου στους αντίστοιχους δι¬ 
καιούχους. 

- Έλεγχος των προηγούμενων παραστατικών, έλεγχος 
της επάρκειας της αντίστοιχης πίστωσης του Προϋπολο¬ 
γισμού του Δημοτικού Λιμενικού Ταμείου και έκδοση χρη¬ 
ματικών ενταλμάτων πληρωμής. Αποστολή των ενταλμά¬ 
των στο Ταμείο για τη διενέργεια πληρωμών. 

- Οικονομική διαχείριση και λογιστική παρακολούθηση 
των προγραμμάτων της Ευρωπαϊκής Ένωσης που συμ¬ 
μετέχει το Δημοτικό Λιμενικό Ταμείο. 

- Τήρηση των αρχείων κάθε είδους παραστατικών και 
αντίστοιχων δικαιολογητικών που χρησιμοποιούνται για 
την ενημέρωση του λογιστικού συστήματος του Δημοτι¬ 
κού Λιμενικού Ταμείου (καθολικό εξόδων, ημερολόγιο 
εξόδων κ.λπ.). 

- Παροχή κάθε είδους στοιχείων (π.χ.ετήσιος οικονομι¬ 
κός απολογισμός) που ζητούνται από Δημόσιες/ Ελεγκτι¬ 
κές υπηρεσίες (π.χ. Ελεγκτικό Συνέδριο) σύμφωνα με τις 
διαδικασίες που ισχύουν εκάστοτε. 

3. Λειτουργίες Μισθοδοσίας (εκκαθάριση αποδοχών 
και γενικά αποζημιώσεων προσωπικού). 

- Συγκέντρωση στοιχείων μεταβολώντου προσωπικού ή 
αντίστοιχων καταβληθέντων παροχών ή καταλογισθέ- 
ντων ποσών προς το προσωπικό του ΔΛΤΡ, με οποιαδή- 

ποτέ εργασιακή σχέση, που αντιστοιχούν και έχουν επί¬ 
δραση στην καταβολή των οφειλών τους. 

- Ενημέρωση των μηχανογραφικών αρχείων του προ¬ 
σωπικού με τα προηγούμενα στοιχεία και την εξαγωγή 
των περιοδικών μισθολογικών καταστάσεων ή γενικά των 
καταστάσεων πληρωμής κάθε είδους αμοιβής προς το 
προσωπικό του ΔΛΤΡ. 

- Έλεγχος των προηγούμενων καταστάσεων και έγκαι¬ 
ρη διαβίβαση ενός αντιγράφου στο τμήμα ταμείου για 
πληρωμές. 

- Τήρηση αρχείου καταβληθέντων αμοιβών στο προσω¬ 
πικό του ΔΛΤΡ και έκδοση των αντίστοιχων βεβαιώσεων 
αποδοχών. 

- Φροντίδα για την ασφάλιση του προσωπικού του ΔΛΤΡ 
στους οικείους ασφαλιστικούς φορείς. 

- Παρακολούθηση της απόδοσης των ασφαλιστικών ει¬ 
σφορών στους ασφαλιστικούς φορείς συμπλήρωση και 
υποβολή των Αναλυτικών Περιοδικών Δηλώσεων των 
ασφαλισμένων του ΙΚΑ, σύμφωνα με το νέο τρόπο κατα¬ 
βολής εισφορών (ν. 2792/2001). 

- Παρακολούθηση και απόδοση των κρατήσεων υπέρ 
τρίτων καιτου φόρου εισοδήματος μισθωτών υπηρεσιών. 

- Σύνταξη περιοδικών και ετησίων καταστάσεων. 

4. Ταμειακή Υπηρεσία 

Για την είσπραξη των εσόδωντου ΔΛΤΡ εφαρμόζονται όλες 
οι διατάξεις του Κώδικα Εισπράξεων Δημοσίων Εσόδων (ν.δ. 
356/1974), όπως αυτές ισχύουν κάθε φορά, τα δε ταμιακά όρ¬ 
γανα είναι προσωπικά υπεύθυνα για την εφαρμογή τους. 

- Μέριμνα για την είσπραξη κάθε εσόδου και η πληρωμή 
κάθε υποχρέωσης του Λιμενικού Ταμείου. 

- Διαμόρφωση και παρακολούθηση τωνταμειακών προ¬ 
γραμμάτων του ΔΛΤΡ με τη συνεχή παρακολούθηση των 
υποχρεώσεων και των αναμενόμενων εισπράξεων. 

- Παραλαβή των χρηματικών ενταλμάτων πληρωμών και 
διενέργειατωνπληρωμώνπροςτους δικαιούχους μετά από 
έλεγχο των τυχόν επιπρόσθετων δικαιολογητικών που ορί¬ 
ζει ο νόμος ότι πρέπει να προσκομίζουν οι δικαιούχοι (π.χ. 
φορολογική ενημερότητα στην περίπτωση εταιρειών). 

- Καταγραφή των διενεργούμενωνπληρωμών σύμφωνα 
με τις ισχύουσες διαδικασίες. 

- Μέριμνα για την απόδοση των κάθε φύσης κρατήσεων 
υπέρ τρίτων που αντιστοιχούν στα επιμέρους εντάλματα 
πληρωμής. 

- Διενέργεια εισπράξεων αντίστοιχων οφειλών προς το 
ΔΛΤΡ. Έκδοση αντίστοιχων γραμματίων εισπράξεων και 
σχετική ενημέρωση του περιοδικού αρχείου οφειλετών 
κατά οφειλέτη. 

- Παρακολούθηση της πραγματοποίησης των υποχρε¬ 
ώσεων των οφειλετών προς το ΔΛΤΡ και ενημέρωση του 
Λογιστηρίου για τις καθυστερούμενες οφειλές. 

- Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

- Παραλαβή των βεβαιωτικών καταλόγωντων υπόχρεων 
και των αντίστοιχων οφειλόμενων στο ΔΛΤΡ ποσών κατά 
κατηγορία προσόδου. Έκδοση και μέριμνα για την κοινο¬ 
ποίηση ατομικών ή ειδικών προσκλήσεων προς τους οφει¬ 
λέτες του ΔΛΤΡ. 

- Αρχική ενημέρωση περιοδικού αρχείου οφειλετών κα¬ 
τά οφειλέτη όπου αναγράφονται ποσά ανά κατηγορία 
προσόδου. 

- Τήρηση των διαδικασιών, αρχείων και γενικά λογαρια¬ 
σμών του λογιστικού συστήματος του ΝΠΔΔ Δήμου που 
αφορούν τα εισπρακτέα και πραγματοποιηθέντα έσοδα, 
σύμφωνα με τις ισχύουσες διαδικασίες. 


- Κατάρτιση των περιοδικών καταστάσεων εισπραχθέ- 
ντων και εισπρακτέων εσόδων. 

- Τήρηση φυσικού ταμείου στα γραφεία του ΔΛΤΡ. Το 
ποσό που μπορεί να διατηρείται σε μετρητά στο ταμείο 
ορίζεται με απόφαση του Υπουργού Εσωτερικών, Δημό- 
σιαςΔιοίκησης και Αποκέντρωσης. Τα υπόλοιπα χρήματα 
κατατίθενται έντοκα σε λογαριασμό όψεως ή προθεσμια¬ 
κό στην Τράπεζα Ελλάδος ή σε άλλο πιστωτικό ίδρυμα, 
που καθορίζεται με απόφαση του ΔΣ. 

- Διενέργεια χρηματικών δοσοληψιών με τις τράπεζες. 

- Τήρηση αρχείων κάθε είδους παραστατικών και αντίστοι¬ 
χων δικαιολογητικών που χρησιμοποιούνται για την ενημέ¬ 
ρωση του λογιστικού συστήματος . Παροχή κάθε είδους 
στοιχείων που ζητούνται από Δημόσιες / Ελεγκτικές υπηρε¬ 
σίες σύμφωνα με τις διαδικασίες που ισχύουν εκάστοτε. 

5. Λειτουργίες Προμηθειών - Αποθήκης 

Η μέριμνα για την προμήθεια κάθε μηχανήματος, υλι¬ 
κού, εφοδίων ή άλλου περιουσιακού στοιχείου. 

- Διαχείριση προμηθειών κάθε φύσης υλικού που απαι¬ 
τείται για την εκτέλεση τεχνικών έργων, επισκευών ή συ¬ 
ντηρήσεων σύμφωνα με το αντικείμενο των υπηρεσιών 
του ΔΛΤΡ (υλικά ενσωματωμένα στα έργα, ανταλλακτικά, 
λιπαντικά, καύσιμα, κ.λπ.). 

-Διαχείριση προμηθειών των μηχανημάτων, οχημάτων, 
συσκευών, εργαλείων, επίπλων, μηχανών γραφείου και 
λοιπών παγίων στοιχείων. 

- Διαχείριση προμηθειών υπηρεσιών που παρέχονται 
από τρίτους (μισθώσεις μεταφορικών μέσων και μηχανη¬ 
μάτων, ασφαλίσεις κλπ) καθώς και για τα αναλώσιμα είδη 
γραφείου (γραφική ύλη, έπιπλα, κ.λπ.). 

- Ετοιμασία των ετήσιων Προγραμμάτων Προμηθειών 
σε συνεργασία με τις λοιπές υπηρεσίες του ΔΛΤΡ. 

- Συγκέντρωση των αιτήσεων εκδήλωσης αναγκών προ¬ 
μήθειας ειδών από τις επιμέρους διοικητικές ενότητες 
του ΔΛΤΡ. 

- Τήρηση των διαδικασιών για την έγκριση της σκοπιμό¬ 
τητας κάθε προμήθειας και των διαδικασιών για την κατα- 
κύρωση των προς προμήθεια ειδών σε συγκεκριμένους 
προμηθευτές (διακηρύξεις, διαγωνισμοί, λήψη προσφο¬ 
ρών, αξιολόγηση προσφορών, παραγγελίες ειδών κ.λπ.). 

- Παρακολούθηση της εκτέλεσης κάθε παραγγελίας μέ¬ 
χρι και της παραλαβής των παραγγελθέντων ειδών. 

- Φροντίδα για τη σύσταση και υποστήριξη της λειτουρ¬ 
γίας επιτροπών, που συστήνονται για την κατάρτιση προ¬ 
διαγραφών, τη διενέργεια διαγωνισμών, τη λήψη και αξιο¬ 
λόγηση των προσφορών, την παραλαβή των παραγγελθέ- 
ντων ειδών (ποσοτική/ εν λειτουργία παραλαβή/ οριστική 
παραλαβή), σύμφωνα με την ισχύουσα νομοθεσία. 

- Ετοιμασία περιοδικών απολογισμών και προγραμμά¬ 
των προμηθειών. 

- Φροντίδα για την τήρηση των διαδικασιών χαρακτηρι¬ 
σμού υλικών/ εξοπλισμού ως αχρήστων υλικών που πλεο¬ 
νάζουν και τήρηση των διαδικασιών καταστροφής, απο¬ 
μάκρυνσης ή εκποίησης των υλικών αυτών. 

- Διενέργεια ερευνών παγίων κινητών περιουσιακών 
στοιχείων του ΔΛΤΡ (μηχανήματα, οχήματα, συσκευές, 
εξοπλισμός κλπ). Παρακολούθηση της κατανομής των 
παγίων αυτών στις επιμέρους υπηρεσίες. 

- Φροντίδα για την τήρηση των διαδικασιών παραλαβής 
των κάθε είδους παγίων ή αναλώσιμων στοιχείων ή υλι¬ 
κών. Συγκέντρωση, έλεγχος των αποδεικτικών παραλα¬ 
βής και ενημέρωση του Ταμείου για την αντίστοιχη πλη¬ 
ρωμή των προμηθευτών. 

- Τήρηση των διαδικασιών παραλαβής παγίων ή αναλώ- 

σιμών υλικών από την αποθήκη του ΔΛΤΡ και ενημέρωση 
των διαχειριστικών βιβλίων αποθεμάτων της Αποθήκης 
(κατά ποσότητα και αξία). 

- Φροντίδα για τη φύλαξη και τακτοποίηση των ειδών 
της αποθήκης. 

- Τήρηση των διαδικασιών χορήγησης των ειδών που τη¬ 
ρούνται τα αποθέματα της Αποθήκης του ΔΛΤΡ στις επι- 
μέρους υπηρεσίες. Σχετική ενημέρωση των διαχειριστι¬ 
κών βιβλίων αποθεμάτων της αποθήκης. 

- Παρακολούθηση και ενημέρωση για τις αναλώσεις και 
την ανάγκη ανανέωσης των αποθεμάτων της Αποθήκης. 

- Λειτουργία ιδιαίτερης αποθήκης υλικών γραφείου. 

6. - Λειτουργία Μαρίνας 

Η ευθύνη παροχής υπηρεσιών στην περιοχή της Μαρί¬ 
νας και η παρακολούθηση λειτουργίας των εγκαταστάσε¬ 
ων αυτής. 

Η μέριμνα βεβαίωσης και είσπραξης όλων των δικαιω¬ 
μάτων του Λιμενικού Ταμείου στην περιοχή της Μαρίνας 
από μισθώσεις ή χρήση χερσαίων και θαλάσσιων χώρων, 
μηχανημάτων, παροχής κάθε είδους υπηρεσιών στα σκά¬ 
φη κλπ, σύμφωνα με τους κανονισμούς λειτουργίας της 
Μαρίνας και την κείμενη νομοθεσία. 

Η παρακολούθηση της κίνησηςτωντυχόνεξοπλιστικών 
μέσων της Μαρίνας και ο καθορισμός της σειράς προτε¬ 
ραιότητας διάθεσής τους. Η τήρηση και ενημέρωση λογι¬ 
στικών βιβλίων ή καρτελών παρακολούθησης βεβαίωσης 
και είσπραξης των διαφόρων δικαιωμάτων του Λιμενικού 
Ταμείου και η επιμέλεια συγκέντρωσης και κατάθεσης κά¬ 
θε μέρα των εσόδων στην Τράπεζα, και υποβολή των απο¬ 
δείξεων κατάθεσης στην ταμιακή υπηρεσία . 

Η τήρηση των στατιστικών στοιχείων κίνησης της Μαρί¬ 
νας. 

Η μέριμνα παρακολούθησης της κατάστασης των εν γέ- 
νει λιμενικών έργων, εγκαταστάσεων και μέσων και άμεση 
ενημέρωση της Τεχνικής Υπηρεσίας. 

7. - Θέματα εκμετάλλευσης 

Ο χειρισμός όλων των θεμάτων που έχουν σχέση με την 
εκμετάλλευση των χώρων δικαιοδοσίας και μέσων (Διοί¬ 
κηση) που ανήκουν στο Δημοτικό Λιμενικό Ταμείο καθώς 
και η παροχή υπηρεσιών σε πλοία και τρίτους. Η ασφαλή 
φόρτωση και εκφόρτωση των φορτηγών πλοίων, ο έλεγ¬ 
χος των εγκαταστάσεων, η τήρηση των μέτρων ασφαλεί¬ 
ας σύμφωνα με την νομοθεσία και τις εκάστοτε διατάξεις 
για την λειτουργία των λιμένων. 

7.1. Λειτουργία Γ εφυροπλάστιγγας 

- Μέριμνα ζύγισης όλων των έμφορτων και άφορτων 
φορτηγών οχημάτων που προορίζονται για τα Ο/Γ πλοία 
της γραμμής, (η ζύγιση είναι υποχρεωτική). 

- Μέριμνα ζύγισης όλωντων διακινούμενων φορτίων (σί¬ 
δερα, ζωοτροφές, δημητριακά, οικοδομικά υλικά, λιπά¬ 
σματα, κ.λπ.) από και προς τα φορτηγά πλοία που κατα¬ 
πλέουν στο λιμάνι. 

- Έκδοση ζυγολογίων, είσπραξη ζυγιστικών δικαιωμά¬ 
των και απόδοση τους μετά των αποδεικτικών είσπραξης 
στην Ταμιακή Υπηρεσία κάθε δύο ημέρες. 

- Τήρηση στατιστικών στοιχείων κίνησης εμπορευμά¬ 
των από το λιμάνι. 

- Παρακολούθηση και ενημέρωση για την σωστή λει¬ 
τουργία τωνηλεκτρονικώνμερώντης γεφυροπλάστιγγας. 

7.2. Βεβαίωση δικαιωμάτων. 

- Συγκέντρωση στοιχείων για την εξακρίβωση των υπό¬ 
χρεων και του ύψους των χρηματικών υποχρεώσεων 
προς το ΔΛΤΡ των φυσικών προσώπων ή των κάθε είδους 
επιχειρήσεων της περιοχής για φόρους, εισφορές, τέλη, 


δικαιώματα που περιοδικά πρέπει να καταβάλλονται στο 
ΔΛΤΡ με βάση τις ισχύουσες κάθε φορά διατάξεις της νο¬ 
μοθεσίας (τέλη εισιτηρίων, τέλη πρόσδεσης και παραβο¬ 
λής, τέλη διέλευσης οχημάτων). 

- Συγκέντρωση στοιχείων για την εξακρίβωση των υπό¬ 
χρεων και του ύψους των χρηματικών υποχρεώσεων 
προς το ΔΛΤΡ των φυσικών προσώπων ή των κάθε είδους 
επιχειρήσεων στη περιοχή της Χερσαίας ζώνης Λιμένα και 
στους λιμενικούς χώρους των λοιπών λιμένων δικαιοδο¬ 
σίας του ΔΛΤΡ. 

- Έλεγχος της ακρίβειας των μεγεθών με βάση τα οποία 
υπολογίζεται το ύψος ανά υπόχρεο των προηγούμενων 
φόρων, εισφορών, τελών, δικαιωμάτων, κ.λπ. 

- Δημιουργία και τήρηση αρχείων υπόχρεων για την κατα¬ 
βολή των επιμέρους ποσών που αποτελούν τακτικά έσοδα. 

- Επεξεργασία στοιχείων και περιοδικοί υπολογισμοί 
του ύψους των οφειλόμενων ποσών κατά κατηγορία προ¬ 
σόδου και υπόχρεο. 

- Κατάρτιση βεβαιωτικών καταλόγων υπόχρεων και 
αντίστοιχων οφειλόμενων ποσών κατά κατηγορία προσό¬ 
δου. 

- Μέριμνα για την ενημέρωση των υπόχρεων και την κα¬ 
ταβολή των προηγούμενων οφειλόμενων ποσών και μέρι¬ 
μνα για την τήρηση των διαδικασιών που ισχύουν για τις 
προσφυγές των υπόχρεων όταν αμφισβητούν το ύψος 
των οφειλόμενων ποσών. 

- Οριστικοποίηση των βεβαιωτικών καταλόγων μετά την 
ολοκλήρωση των διαδικασιών των τυχόν προσφυγών για 
την εκτέλεση των αντίστοιχων εισπράξεων. 

- Τήρηση των αντίστοιχων διαδικασιών και έκδοση βε¬ 
βαιώσεων / αδειών που σχετίζονται με την είσπραξη δια- 
φόρωντελών, δικαιωμάτων ή εισφορών. 

- Τήρηση όλων των οικονομικών δοσοληψιών που σχετί¬ 
ζονται με τη λειτουργία της παροχής υπηρεσιών ζύγισης, 
ύδρευσης, ηλεκτρισμού κλπ. στο λιμάνι Ρεθύμνου και στα 
λιμάνια δικαιοδοσίας μας 

Η σε συνεργασία με τα αρμόδια γραφεία διατύπωση 
προτάσεων καθορισμού ή αναμόρφωσης δικαιωμάτων 
και τελών Λιμενικού Ταμείου. 

7.3. Θέματα περιουσίας ΔΛΤΡ 

- τήρηση αρχείου της ακίνητης περιουσίας 

- μέριμνα για την αξιοποίηση / εκμετάλλευση της ακίνη¬ 
της περιουσίας (μισθώσεις, κατάρτιση σχετικών συμβά¬ 
σεων κ.λπ.). 

- Τήρηση των διαδικασιών παραχώρησης προς χρήση 
έναντι ανταλλάγματος. 

- Η μέριμνα εκποίησης κάθε περιουσιακού στοιχείου (κι¬ 
νητού - ακίνητου) 

Γ) ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

Οι αρμοδιότητες του τμήματος αυτού ανάγονται στα 
παρακάτω θέματα ως εξής: 

1. Προγραμματισμός Τεχνικών Έργων 

Η εκπόνηση των πάσης φύσεως προγραμμάτων και με¬ 
λετών ανάπτυξης έργων υποδομής και ανωδομής των λι¬ 
μενικών εγκαταστάσεων δικαιοδοσίας του Δημοτικού Λι¬ 
μενικού Ταμείου. 

- Προσδιορισμός στόχων, ετήσιων και μεσοπρόθεσμων, 
που αφορούν τον προγραμματισμό τεχνικής δραστηριό¬ 
τητας του ΔΛΤΡ, την εκτέλεση εργασιών κατασκευής και 
συντήρησης της υφιστάμενης υποδομής και τις εργασίες 
των λοιπών τομέων της Τεχνικής υπηρεσίας. 

- Προγραμματισμός ετήσιος και μεσοπρόθεσμος, μελε¬ 
τών και κατασκευών νέων έργων και συντηρήσεων που 
αναλαμβάνει το ΔΛΤΡ και εργασιών των λοιπών τομέων 

της Τεχνικής Υπηρεσίας και καθορισμός των προϋποθέ¬ 
σεων υλοποίησής τους (χρονοδιάγραμμα, τεχνικός εξο¬ 
πλισμός, ανθρώπινο δυναμικό, πόροι, κ.λπ.). 

- Συνεργασία με το Γρ. Διοικητικής και λογιστικής υπο¬ 
στήριξης για την παρακολούθηση της υλοποίησης του 
προηγούμενου προγραμματισμού καιτηντήρηση απολο¬ 
γιστικών και στατιστικών στοιχείων. 

- Παρακολούθηση της πορείας εξέλιξης των προγραμμά¬ 
των του τμήματος και σχετική ενημέρωση της Διεύθυνσης. 

- Παρακολούθηση των προγραμμάτων χρήσης / αξιοποίη¬ 
σης και της κατανομής τωντεχνικών μέσων και του ανθρώπι¬ 
νου δυναμικού του τμήματος. Εισήγηση για τη λήψη αποφά¬ 
σεων που στοχεύουν στη βελτίωση της αξιοποίησης και από¬ 
δοσης των διατιθέμενων τεχνικών μέσων του προσωπικού. 

Ο χειρισμός των θεμάτωνπου αφορούντις ζώνες των λιμέ¬ 
νων καθώς και θεμάτων ρυμοτομίας χωροταξίας και απαλ¬ 
λοτριώσεων (ν. 2971/2001 «Αιγιαλός, παραλία και άλλες δια¬ 
τάξεις» όπως τροποποιήθηκε και ισχύει με το ν. 3153/2003). 

- Μέριμνα για την οικιστική ανάπτυξη, την κάλυψη στε- 
γαστικών αναγκών, την ανάπλαση περιοχών και την αντι¬ 
μετώπιση προβλημάτων κυκλοφορίας/ στάθμευσης στη 
Ζώνη Λιμένα Ρεθύμνου και Αγ. Γαλήνης και στους εξομοι- 
ούμενους χώρους με χερσαίες και θαλάσσιες ζώνες λιμέ¬ 
νων (ν. 2575/1998) δικαιοδοσίας ΔΛΤΡ. 

- Συνεργασίες με αντίστοιχου αντικειμένου νομαρχια¬ 
κές ή κεντρικές υπηρεσίες και Λιμεναρχείο για την από 
κοινού ρύθμιση θεμάτων χωροταξικού/ πολεοδομικού 
σχεδιασμού που απασχολούν την περιοχή του ΔΛΤΡ για 
την ανάπτυξη αντίστοιχων κοινών προγραμμάτων. 

- Παροχή προς κάθε ενδιαφερόμενο πληροφοριών που 
σχετίζονται με την Χερσαία ζώνη και γενικά την χωροταξι¬ 
κή/ πολεοδομική ανάπτυξη της. 

2. Εκπόνηση Μελετών και Επίβλεψη εκτέλεσης και συ¬ 
ντήρησης έργων 

Η εκπόνηση τωντεχνοοικονομικών μελετών έργων υπο¬ 
δομής και κτιρίων. 

- Σύνταξη τεχνικών μελετών είτε για έργα που θα εκτε- 
λεσθούν με αυτεπιστασία είτε για έργα που θα ανατεθούν 
σε τρίτους, στις περιπτώσεις που υπάρχει η δυνατότητα 
της εκπόνησης μελετών από τις υπηρεσίες του ΔΛΤΡ. 

- Εισήγηση για τη σκοπιμότητα ανάθεσης συγκεκριμένων 
μελετών τεχνικών έργων σε τρίτους εκτός του ΔΛΤΡ (προ¬ 
μελέτες, προκαταρκτικές μελέτες, οριστικές μελέτες, με¬ 
λέτες εφαρμογής). Κατάρτιση προδιαγραφών μελετών και 
τήρηση των διαδικασιών ανάθεσης συγκεκριμένων μελε¬ 
τών σε τρίτους (σύνταξη διακηρύξεων, τευχών προδια¬ 
γραφών, αξιολόγηση εκδηλώσεων ενδιαφέροντος, εισή¬ 
γηση σχετικών αποφάσεων, σύνταξη συμβάσεων, κ.λπ.). 

- Παρακολούθηση της εκπόνησης μελετών τεχνικών έρ¬ 
γων που ανατίθενται σε τρίτους, τήρηση των διαδικασιών 
παρακολούθησης ελέγχου και παραλαβή των μελετών 
από ποιοτικής και συμβατικής άποψης. 

Η αποτύπωση των έργων και εγκαταστάσεωντου λιμένα. 

- Εκτέλεση τοπογραφικών εργασιών κάθε είδους. 

- Συνεχής ενημέρωση των τοπογραφικών διαγραμμά¬ 
των της Ζώνης Λιμένα. 

Η λειτουργία σχεδιαστηρίου. 

- Εκτέλεση κάθε φύσης σχεδιαστικών εργασιών για τις 
ανάγκες του τμήματος. 

Η δημοπράτηση, παρακολούθηση, επίβλεψη, λειτουρ¬ 
γία, παραλαβή, συντήρηση, ανακαίνιση και επισκευή των 
έργων και κάθε φύσεως εγκαταστάσεων του Λιμενικού 
Ταμείου. Η εκτέλεση τεχνικών έργων που εκτελούνται εί¬ 
τε με αυτεπιστασία είτε από τρίτους, όπως: 


- Κατασκευή, επισκευή, συντήρηση, διακόσμηση και 
εξοπλισμό των Λιμενικών εγκαταστάσεων και κτιρίων του 
Δημοτικού Λιμενικού Ταμείου. 

- Κατασκευή, επισκευή και συντήρηση των έργων υπο¬ 
δομής και ανωδομής των λιμενικών εγκαταστάσεων δι¬ 
καιοδοσίας του ΔΛΤΡ 

- Εργασίες οικοδομικές (φέρουσες κατασκευές, τοιχο¬ 
ποιία, επιχρίσματα, χρωματισμοί, επιστρώσεις κλπ), ξυ¬ 
λουργικές και μεταλλικές κατασκευές, υδραυλικές εγκα¬ 
ταστάσεις κ.λπ. 

- Έργα οδοποιίας και λοιπά έργα υποδομής (κατασκευ¬ 
ές κόμβων και διαβάσεων, διάστρωση προβλητών και 
κρηπιδωμάτων κ.λπ.). 

- Έργα διαμόρφωσης υπαίθριων χώρων (π.χ. πεζοδρό¬ 
μοι, πλατείες, παιδικές χαρές, κ.λπ.). 

- Εκτέλεση εργασιών κάθετης και οριζόντιας σήμανσης 
και διαγράμμισης οδών, πλατειών, προβλητών (εγκατά¬ 
σταση και συντήρηση κάθε είδους πληροφοριακών πινα¬ 
κίδων στις περιοχές αρμοδιότητας του ΔΛΤΡ). 

- Εκτέλεση εργασιών για την τοποθέτηση και συντήρη¬ 
ση προστατευτικών μέσων για την ασφάλεια της κυκλο¬ 
φορίας των οχημάτων και των πεζών. 

- Εκτέλεση τοπογραφικών εργασιών για τις ανάγκες του 
τμήματος ή άλλων τμημάτων του ΔΛΤΡ. 

- Επίβλεψη τοπογραφικών εργασιών που ανατίθενται σε 
τρίτους. 

- Επίβλεψη εκτέλεσης τεχνικών έργων που εκτελούνται 
είτε με αυτεπιστασία είτε από τρίτους. Τήρηση των διαδι¬ 
κασιών παρακολούθησης και ελέγχου εκτέλεσης και πα¬ 
ραλαβής τεχνικών έργων από ποιοτικής, ποσοτικής και 
συμβατικής άποψης. 

- Φροντίδα για την παρακολούθηση και τήρηση της νο¬ 
μοθεσίας που έχει σχέση με την ανάθεση, παρακολούθη¬ 
ση, εκτέλεση και παραλαβή μελετών και τεχνικών έργων. 

Η εκτέλεση μικρών έργων με αυτεπιστασία. 

Η εκπόνηση κανονισμών χρήσης των έργων και εγκατα¬ 
στάσεων του Λιμενικού Ταμείου. 

Εκτέλεση μικρών εργασιών κατασκευής, επισκευής και 
συντήρησης λιμενικών εγκαταστάσεων, κτιρίων, διαμόρ¬ 
φωσης υπαίθριων χώρων, οδοποιίας και λοιπών τεχνικών 
έργων υποδομής 

3. Λειτουργίες ανάπτυξης και συντήρησης χώρων πρά¬ 
σινου και γενικότερα των χώρων αρμοδιότητας ΔΛΤΡ. 

Το γενικότερο αντικείμενο των λειτουργιών αυτών στη 
μελέτη και εκτέλεση εργασιών ανάπτυξης και συντήρη¬ 
σης χώρων πράσινου δηλαδή βελτίωσης και επέκτασης 
συντήρησης, καθαριότητας, φυτοπροστασίας, των χώ¬ 
ρων πράσινου καθώς και των υπαίθριων χώρων γενικότε¬ 
ρα μέσα στα όρια της Χερσαίας Ζώνης λιμένα και των λοι¬ 
πών λιμένων δικαιοδοσίας του ΔΛΤΡ. 

Ειδικότερα οι αρμοδιότητες του τμήματος στο προη¬ 
γούμενο γενικό αντικείμενο περιλαμβάνουν: 

- Επιμέλεια του πράσινου στις περιοχές δικαιοδοσίας 
του Λιμενικού Ταμείου. 

- Επιμέλεια των χώρων γενικότερα από πλευράς καθα¬ 
ριότητας και ευπρεπισμού των κοινόχρηστων χώρων Ζώ¬ 
νης Λιμένα Ρεθύμνου και λοιπών λιμένων αρμοδιότητας 
ΔΛΤΡ (ανάθεση καθαριότητας, τοποθέτηση καλάθων 
απορριμμάτων κ.λπ.). 

- Κατάρτιση και εφαρμογή βραχυπρόθεσμων λεπτομε¬ 
ρών προγραμμάτων φυτεύσεων, συντήρησης, ποτίσμα¬ 
τος, φυτοπροστασίας των χώρων πράσινου του ΔΛΤΡ. 

- Ανάλυση των προηγούμενων προγραμμάτων και κα¬ 
θορισμός αναγκών σε τεχνικό εξοπλισμό, εργαλεία αν- 

θρώπινο δυναμικό κατά ειδικότητες, φυτά, λιπάσματα, 
φυτοφάρμακα, ανταλλακτικά, κ.λπ. 

- Εισήγηση για την αναγκαιότητα ανάθεσης φυτοτεχνι- 
κών εργασιών σε τρίτους. Τήρηση των διαδικασιών ανά¬ 
θεσης τέτοιων εργασιών σε τρίτους. Επίβλεψη των εργα¬ 
σιών που εκτελούνται από τρίτους. 

- Κατάρτιση τεχνικών προδιαγραφών για την προμήθεια 
τεχνικού εξοπλισμού, διαφόρων ειδών, μηχανημάτων, 
φυτών, λιπασμάτων, φυτοφαρμάκων κλπ. 

4. Θέματα προστασίας περιβάλλοντος 

Χειρισμός θεμάτων που αφορούν στην προστασία περι¬ 
βάλλοντος. 

- Συγκέντρωση στοιχείων, επί τόπου διερεύνηση και κα¬ 
ταγραφή αδυναμιών της περιοχής του ΔΛΤΡ σε θέματα 
περιβάλλοντος (π.χ. διαχείριση στερεών και υγρών απο¬ 
βλήτων, αποκατάσταση χώρων, απομάκρυνση δραστηριο¬ 
τήτων που προκαλούν όχληση, πηγές ρύπανσης, κ.λπ.). 

- Τεκμηρίωση των αδυναμιών, προβλημάτων της περιο¬ 
χής και τήρηση σχετικού αρχείου. 

- Επεξεργασία των στοιχείων που συγκεντρώνονται/ κα¬ 
ταγράφονται και εισήγηση προγραμμάτων επεμβάσεων 
του ΔΛΤΡ ή άλλων αρμοδίων φορέων για τη βελτίωση της 
υπάρχουσας κατάστασης. 

- Συνεργασίες με αντίστοιχου αντικειμένου νομαρχια¬ 
κές ή κεντρικές υπηρεσίες και Λιμεναρχείο για την από 
κοινού ρύθμιση περιβαλλοντικών θεμάτων που απασχο¬ 
λούν την περιοχή του ΔΛΤΡ και για την ανάπτυξη αντί¬ 
στοιχων κοινών προγραμμάτων. 

5. Η. αντιμετώπιση έκτακτων αναγκών. 

- Φροντίδα για την αντιμετώπιση σε καιρό ειρήνης εκτά¬ 
κτων αναγκών (π.χ. σεισμοί, πλημμύρες, πυρκαγιές). 

- Συγκρότηση και οργάνωση σε συνεργασία με τις αρ¬ 
μόδιες υπηρεσίες της Ν.Α. των ομάδων αντιμετώπισης 
εκτάκτων αναγκών και των επιτροπών πολιτών. 

- Τήρηση καταστάσεων οδηγών - χειριστών - μηχανημά¬ 
των, τηλεφώνων προσώπων και υπηρεσιών που θα χρησι¬ 
μοποιηθούν σε περιπτώσεις έκτακτης ανάγκης. 

- Ενημέρωση των κατοίκων της περιοχής με κάθε μέσο, 
των οδηγιών για την αντιμετώπιση προβλημάτων που δη- 
μιουργούνται από έκτακτες ανάγκες. 

6. Αρχείο Τεχνικής Υπηρεσίας 

Η τήρηση και ενημέρωση αρχείου έργων (Μελετών, 
στοιχείων κατασκευής, συντήρησης, επισκευής έργων 
υποδομής και κτιρίων και κόστους αυτών). 

-Συγκέντρωση υλικού και τήρηση τεχνικού φυσικού αρ¬ 
χείου (π.χ. σε φακέλους) των έργων σε τρία επίπεδα: 

- Προγραμματιζόμενα έργα 

- Υπό εκτέλεση έργα 

- Αποπερατωθέντα 

- Στο αρχείο περιλαμβάνονται κάθε φύσης έγγραφα, έντυ¬ 
πα, αλληλογραφία, παραστατικά, μελέτες, σχέδια κ.λπ., που 
προγραμματίζει, εκτελεί ή έχει αποπερατώσει το Τμήμα. 

- Τήρηση τεχνικής βιβλιοθήκης και αρχείου τεχνικής νο¬ 
μοθεσίας. Η τεχνική βιβλιοθήκη περιλαμβάνει τα φυλλά¬ 
δια των τεχνικών χαρακτηριστικών και συντήρησης όλων 
των μηχανημάτων/ οχημάτων του ΔΛΤΡ. 

- Τήρηση τεχνικού πληροφοριακού αρχείου των έργων. 
Στο αρχείο τηρούνται κάθε είδους ποσοτικά και τεχνικά 
χαρακτηριστικά των έργων που προγραμματίζονται, 
εκτελούνται ή έχουν αποπερατωθεί (π.χ. στοιχεία ταυτό¬ 
τητας έργου, στοιχεία μελετητών/ αναδοχών, βασικά με¬ 
γέθη του έργου, χρονοδιαγράμματα, φάσεις /στάδια 
εκτέλεσης, αναλώσεις υλικών, αναλώσεις μηχανικού εξο¬ 
πλισμού, αναλώσεις ανθρώπινου δυναμικού κλπ) με τα 


αντίστοιχα παραστατικά/ έντυπα (π.χ. δελτία προσόδου 
εργασιών, πιστοποιήσεις, πληρωμές εργολάβων, δελτία 
εργασίας προσωπικού, δελτία αγοράς υλικών κλπ). 

- Τήρηση κοστολογικού αρχείου έργων. Στο αρχείο τη¬ 
ρούνται κάθε είδος δαπάνες και αναλώσεις που αντιστοι¬ 
χούν στην εκτέλεση καθ’ ενός από τα έργα σε συνεργασία 
με την Οικονομική Υπηρεσία. 

- Τήρηση αρχείου προγραμμάτων έργων. 

- Τήρηση αρχείου των διατιθέμενων τεχνικών μέσων και 
ανθρώπινου δυναμικού, και της χρήσης τους στις επί μέ¬ 
ρους δραστηριότητες και έργα. 

- Παροχή πληροφοριών προς τα αιρετά όργανα διοίκη¬ 
σης και στις υπόλοιπες υπηρεσίες, είτε κατά περίπτωση 
(μετά από σχετική συζήτηση) είτε με συστηματικό τρόπο 
(π.χ. με περιοδικές απολογιστικές καταστάσεις) για την 
πορεία εξέλιξης των έργων από χρονικής, οικονομικής και 
κοστολογικής άποψης. 

- Εξαγωγή περιοδικών στατιστικών καταστάσεων που 
αφορούν την εκτέλεση των έργων καθώς και την αξιοποί¬ 
ηση των διατιθέμενων τεχνικών μέσων και του τεχνικού 
προσωπικού. 

- Χειρισμός του μηχανογραφικού εξοπλισμού που είναι 
αναγκαίος για την αποδοτική εκτέλεση των δραστηριοτή¬ 
των του γραφείου. 

- Παροχή γενικών πληροφοριών προς τους πολίτες για 
θέματα του Τμήματος. 

- Τήρηση αρχείου σχεδίων. 

7. Ηλεκτρομηχανολογικά έργα και συντήρηση μηχανη¬ 
μάτων 

Η εκπόνηση προγράμματος και μελετών ανάπτυξης και 
ανανέωσης του ηλεκτρομηχανολογικού εξοπλισμού. 

Η μελέτη και σύνταξη τεχνικών προδιαγραφών για την 
προμήθεια μηχανημάτων, πλωτών μέσων και κάθε φύσεως 
ηλεκτρομηχανολογικού και ηλεκτρονικού εξοπλισμού, πε- 
ριλαμβανομένης και της ηλεκτρονικής γεφυροπλάστιγγας. 

- Κατάρτιση τεχνικών προδιαγραφών για την προμήθεια 
τεχνικού εξοπλισμού, μηχανημάτων, ανταλλακτικών, εξαρ¬ 
τημάτων, υλικών, λιπαντικών, κ.λπ. που χρησιμοποιεί το 
ΔΛΤΡ. Συμμετοχή στις επιτροπές αξιολόγησης προσφορών 
και στις επιτροπές παραλαβής των προηγούμενων ειδών. 

- Εκπόνηση μελετών που σχετίζονται με μηχανολογικές/ 
ηλεκτρολογικές εγκαταστάσεις. 

Η εκπόνηση κανονισμών λειτουργίας και συντήρησης 
ηλεκτρομηχανολογικού εξοπλισμού, εγκαταστάσεων και 
μηχανημάτων προς αποφυγή ατυχημάτων ή ζημιών. 

Η επισκευή και συντήρηση του ηλεκτρομηχανολογικού 
εξοπλισμού, εγκαταστάσεων, μηχανημάτων και πλωτών 
μέσων και η τήρηση αυτών σε ετοιμότητα διάθεσης. 

Η διαχείριση καυσίμων και λιπαντικών. 

Η τήρηση μητρώου και αρχείου ηλεκτρομηχανολογι- 
κού, ηλεκτρονικού εξοπλισμού, μηχανημάτων και εγκατα¬ 
στάσεων και κόστους αυτών 

Άρθρο 3 

Η γνωμοδότηση σε θέματα νομικής φύσης που απευθύ¬ 
νονται από τις διάφορες οργανωτικές μονάδες και παρο¬ 
χή κάθε άλλης υπηρεσίας νομικής φύσης καθώς και η πα¬ 
ράσταση και προάσπιση των συμφερόντων του Δημοτι¬ 
κού Λιμενικού Ταμείου Ρεθύμνου στα δικαστήρια, θα 
ανατίθεται σε δικηγόρο με απόφαση του Δ.Σ. του ΔΛΤΡ 
κατ’ έτος, η δε αμοιβή του θα είναι καθ’ υπόθεση. 

Άρθρο 4 

Περιφερειακό Γραφείο Αγ. Γαλήνης 

Η Κεντρική Υπηρεσία είναι αρμόδια για τη στελέχωση του 

περιφερειακού γραφείου με τουλάχιστον ένα υπάλληλο ΔΕ 
Διοικητικού - Λογιστικού και ένα ΥΕ Γενικών Καθηκόντων. 

Οι αρμοδιότητες του Περιφερειακού Γ ραφείου ορίζο¬ 
νται ως εξής: 

Η τήρηση κοινού και εμπιστευτικού πρωτοκόλλου κα¬ 
θώς και του γενικού αρχείου, η παραλαβή, διακίνηση και 
διεκπεραίωση της Αλληλογραφίας. Η διοικητική μέριμνα 
λειτουργίας του γραφείου. 

Η μέριμνα βεβαίωσης και είσπραξης όλων των δικαιω¬ 
μάτων του Λιμενικού Ταμείου στην περιοχή δικαιοδοσίας 
του Περιφερειακού Γραφείου από μισθώσεις ή χρήση 
χερσαίων και θαλάσσιων χώρων, μηχανημάτων, παροχής 
κάθε είδους υπηρεσιών κ.λπ., σύμφωνα με την κείμενη 
νομοθεσία. 

Η παρακολούθηση της κίνησης των τυχόν εξοπλιστικών 
μέσων των λιμένων της δικαιοδοσίας του γραφείου και ο 
καθορισμός της σειράς προτεραιότητας διάθεσής τους. 
Η τήρηση και ενημέρωση λογιστικών βιβλίων ή καρτελών 
παρακολούθησης βεβαίωσης και είσπραξης των διαφό¬ 
ρων δικαιωμάτων του Λιμενικού Ταμείου και η επιμέλεια 
συγκέντρωσης και κατάθεσης κάθε μέρα των εσόδων 
στην Τράπεζα, και υποβολή των αποδείξεων κατάθεσης 
στην ταμιακή υπηρεσία της Κεντρικής Υπηρεσίας. Η τή¬ 
ρηση των στατιστικών στοιχείων κίνησης των λιμένων δι¬ 
καιοδοσίας του Γ ραφείου (εμπορευματικής, επιβατικής, 
ναυτιλιακής, αλιευτικής, τουριστικής, κ.λπ.) και υποβολή 
τούτων στην Κεντρική Υπηρεσία. Ο έλεγχος των ναυτικών 
πρακτορείων, ναυτιλιακών γραφείων, πλοίων για την κα¬ 
νονική είσπραξη και απόδοση των υπέρ του Λιμενικού Τα¬ 
μείου προσαυξήσεων επί της τιμής των εισιτηρίων. 

Η τήρηση βιβλίων απογραφής κινητής και ακίνητης πε¬ 
ριουσίας του Λιμενικού Ταμείου που βρίσκεται στην πε¬ 
ριοχή του περιφερειακού γραφείου. 

Η μέριμναπαρακολούθησηςτηςκατάστασηςτωνενγέ- 
νει λιμενικών έργων, εγκαταστάσεων και μέσων και άμεση 
ενημέρωση της Κεντρικής Υπηρεσίας. 

Η περιοδική ενημέρωση της Κεντρικής Υπηρεσίας επί 
όλων των θεμάτων που απασχολούν το Περιφερειακό 
Γ ραφείο καθώς και η άμεση ενημέρωσή της επί εκτάκτων 
συμβάντων και γεγονότων που αφορούν τους λιμένες δι¬ 
καιοδοσίας του γραφείου. 

Άρθρο 5 

Κανονισμός λειτουργίας υπηρεσιών του ΔΛΤΡ 

Οι προηγούμενες αρμοδιότητες των επιμέρους υπηρε¬ 
σιών θεωρούνται ως η γενική περιγραφή του ρόλου και 
αποτελούν το βασικό πλαίσιο λειτουργίας τους. 

Οι Υπηρεσίες του ΔΛΤΡ λειτουργούν μέσα στο ωράριο λει¬ 
τουργίας των Δημοσίων Υπηρεσιών, εκτός των υπηρεσιών 
της Μαρίνας και της Γεφυροπλάστιγγας, όπου για την σωστή 
λειτουργίατωναπαιτείταιπαροχή υπηρεσιών σε 24ωρη βάση. 

Λεπτομερέστερες περιγραφές αρμοδιοτήτων μπορούν 
να γίνουν με τη σύνταξη κανονισμών ή εγκυκλίων λει¬ 
τουργίας των διοικητικών μονάδων. 

Ο λεπτομερής τρόπος λειτουργίας της κάθε υπηρε¬ 
σίας, η διάρθρωση των Τμημάτων σε γραφεία, οι αρμο¬ 
διότητες των υπεύθυνων γραφείων και οι θέσεις εργα¬ 
σίας κάθε γραφείου, η ανάθεση καθηκόντων και οι περι¬ 
γραφές καθηκόντων των υπαλλήλων καθώς και 
οποιαδήποτε άλλη εσωτερική διαδικασία διοίκησης ή λει¬ 
τουργίας του Δημοτικού Λιμενικού Ταμείου, ορίζονται με 
αποφάσεις του Προέδρου του Δ.Σ. ή καθορίζονται με ει¬ 
δικούς κανονισμούς λειτουργίας που συντάσσονται με 
απόφαση του Προέδρου του Διοικητικού Συμβουλίου με¬ 
τά από εισήγηση των αρμοδίων προϊσταμένων. 


ΚΕΦΑΛΑΙΟ Β' 

ΟΡΓΑΝΙΚΕΣ ΘΕΣΕΙΣ-ΠΡΟΣΩΠΙΚΟ 
Άρθρο 6 

Διάκριση Θέσεων Μόνιμου Προσωπικού 
κατά Κατηγορίες και Κλάδους 
Οι θέσεις των μονίμων υπαλλήλων του Λιμενικού Ταμεί- 
ου διακρίνονται κατά κατηγορίες και κλάδους ως εξής: 

1. ΚΑΤΗΓΟΡΙΑ ΠΕ 

α) κλάδος ΠΕΔιοικητικός-Οικονομικός 
β) κλάδος ΠΕ Μηχανικών 

2. ΚΑΤΗΓΟΡΙΑ ΤΕ 

α) κλάδος ΤΕ Διοικητικός - Λογιστικός 
β) κλάδος ΤΕ Μηχανικών 
γ) κλάδος ΤΕ Πλοιάρχων 

3. ΚΑΤΗΓΟΡΙΑ ΔΕ 

α) κλάδος ΔΕ Διοικητικός - Λογιστικός 
β) κλάδος ΔΕ Τεχνικός 

4. ΚΑΤΗΓΟΡΙΑ ΥΕ 

α) κλάδος ΥΕ Επιμελητών -Γενικών Καθηκόντων 
β) κλάδος ΥΕ Προσωπικού καθαριότητας 
Άρθρο 7 

Τακτικές Οργανικές Θέσεις 
με Σχέση Εργασίας Δημοσίου Δικαίου 
Οι θέσεις των κατηγοριών ΠΕ, ΤΕ και ΔΕ κατατάσσονται 
στους βαθμούςΔ' (εισαγωγικός), Γ, Β' και Α' (καταληκτικός). 

Οι θέσεις της κατηγορίας ΥΕ κατατάσσονται στους 
βαθμούς Ε' (εισαγωγικός), Δ', Γ' και Β' (καταληκτικός). 

Σύμφωνα με τις μέχρι σήμερα ισχύουσες διατάξεις (ν. 
2190/1994). 

Οι θέσεις που προβλέπονται ανά κατηγορία είναι οι ακό¬ 


λουθες: 

1. ΚΑΤΗΓΟΡΙΑ ΠΕ 

α) κλάδος Διοικητικός Οικονομικός θέσεις (1) 

β) κλάδος Μηχανικών θέσεις (1) 

ειδικότητας Πολιτικών Μηχανικών θέση (1) 

ΣΥΝΟΛΟ 2 

2. ΚΑΤΗΓΟΡΙΑ ΤΕ 

α) κλάδος ΤΕ Διοικητικός - Λογιστικός θέσεις (1) 

β) κλάδος ΤΕ Μηχανικών θέσεις (2) 

ειδικότητας Πολιτικών Δομικών Έργων θέση (1), 
Ηλεκτρολόγων Μηχανικών θέση (1) 

γ) κλάδος ΤΕ Πλοιάρχων θέσεις(Ι) 

ΣΥΝΟΛΟ 4 

3. ΚΑΤΗΓΟΡΙΑ ΔΕ 

α) κλάδος Διοικητικών Γραμματέων θέσεις (4) 

β) κλάδος τεχνικός θέσεις (3) 

ειδικότητας υδραυλικών έργων θέση (1) 

ειδικότητας τομέων ηλεκτρολόγων θέσεις (2) 

ΣΥΝΟΛΟ 7 


Οι τρεις (3) θέσεις ΔΕ διοικητικού και η μία (1) θέση ΔΕ 
τεχνικού τομέα ηλεκτρολόγου εντάσσονται σύμφωνα με 
τις διατάξεις του ν. 2738/1989 (άρθρο 28 παρ. 8) 

4. ΚΑΤΗΓΟΡΙΑ ΥΕ 

α) κλάδος επιμελητών θέσεις (1) 

(για εργασίες κλητήρα, αποθηκάριου, 
υδροδότηση και άλλες συναφείς βοηθητικές 
εργασίες) - Γ ενικών Καθηκόντων 
β) κλάδος προσωπικού καθαριότητας θέσεις (1) 

(για εργασίες καθαρισμού εσωτερικών 
και εξωτερικών χώρων, υποβρύχιου 
καθαρισμού, επιμέλειας κήπων και 
άλλες συναφείς βοηθητικές εργασίες) 

ΣΥΝΟΛΟ 2 

Η μία (1) θέση ΥΕ επιμελητών εντάσσεται σύμφωνα με 
τις διατάξεις του ν. 2738/1999 (άρθρο 28παρ. 8) 

Άρθρο 8 

Προσωρινές Θέσεις 

με Σχέση Εργασίας Ιδιωτικού Δικαίου Αορίστου Χρόνου 

1. ΚΑΤΗΓΟΡΙΑ ΔΕ 

Κλάδος ΔΕ Τεχνικός Ζυγιστές θέσεις (2) 

2. ΚΑΤΗΓΟΡΙΑ ΥΕ 

Κλάδος ΥΕ Εργατών θέση (1) 

ΣΥΝΟΛΟ 3 

Οι δύο (2) θέσεις ΔΕ τεχνικού και η μία (1) θέση ΥΕ ερ¬ 
γατών εντάσσονται σύμφωνα με τις διατάξεις του ν. 
2738/1999 (άρθρο 28 παρ. 8). 

Οι προηγούμενες θέσεις κενούμενες με οποιονδήποτε 
τρόπο καταργούνται. 

Άρθρο 9 

Προσόντα διορισμού 

Τυπικά προσόντα διορισμού για τις πιο πάνω ειδικότη¬ 
τες ορίζονται τα αντίστοιχα κατά περίπτωση προβλεπό- 
μενα από το π.δ. 50/2001 «Καθορισμός προσόντων διορι¬ 
σμού σε θέσεις φορέων του Δημοσίου Τομέα και ΝΠΔΔ» 
(ΦΕΚ 39/τ. Α75.3.2001) όπως τροποποιήθηκε με το Π.Δ. 
347/2003 (ΦΕΚ 315/τ. Α'/2003) και ισχύουν κάθε φορά. 

Άρθρο 10 

Προσωπικό με Σχέση Εργασίας 
Ιδιωτικού Δικαίου Ορισμένου Χρόνου 

Δέκα (10) θέσεις διαφόρων ειδικοτήτων με σύμβαση ερ¬ 
γασίας ιδιωτικού δικαίου ορισμένου χρόνου για την αντι¬ 
μετώπιση εποχιακών ή άλλων περιοδικών ή πρόσκαιρων 
αναγκών με τις προϋποθέσεις και τις διαδικασίες του άρ¬ 
θρου 21 του ν. 2190/1994 (Α'28), όπως έχει τροποποιηθεί 
και ισχύει κάθε φορά. 

Άρθρο 11 

Κατάταξη Προσωπικού 

Το προσωπικό που υπηρετούσε την ημερομηνία κατάρ¬ 
γησης του Λιμενικού Ταμείου Νομού Ρεθύμνου, θα μετα¬ 
φερθεί και θα ενταχθεί στις, για το λόγο αυτό, προβλεπό- 
μενες αντίστοιχες και ανάλογες της σχέσης εργασίας του 
οργανικές θέσεις, αυτού του Οργανισμού Εσωτερικής 
Υπηρεσίας, σύμφωνα μετις διαδικασίες που προβλέπει η 
παρ.8 του άρθρου 28 του ν. 2738/1999. 

Με διαπιστωτική πράξη του Δ.Σ. του Δ.Λ.Τ.Ρ. θα γίνει η 
κατάταξη του υπηρετούντος προσωπικού στις αντίστοι¬ 
χες κατηγορίες και κλάδους του παρόντος. 

Άρθρο 12 

Στελέχωση Προϊστάμενοι 

Οι Προϊστάμενοι των οργανικών μονάδων κρίνονται και 
τοποθετούνται σύμφωνα με τις διατάξεις του άρθρου 36 
του ν. 2190/1994 όπως ισχύουν. 

Οι κλάδοι δε από τους οποίους γίνεται η επιλογή είναι οι 
εξής: 

1. Της Διεύθυνσης Διοίκησης προΐσταται υπάλληλος του 
Κλάδου ΠΕ Διοικητικού - Οικονομικού ή ΠΕ Πολιτικών Μηχα¬ 
νικών ή ΤΕ Διοικητικού - Λογιστικού ή ΤΕ Πολιτικών Δομικών 
Έργων, ο οποίος επίσης εισηγείται στο ΔΣ άλατα θέματα. 

2. ΤωνΤμημάτων (α) Διοικητικού και (β) Οικονομικών, Μα¬ 
ρίνας και Εκμετάλλευσης προΐστανται μόνιμοι υπάλληλοι 
του κλάδου ΠΕ Διοικητικού - Οικονομικού ή ΤΕ Διοικητικού - 
Λογιστικού και ελλείψει αυτών ΔΕ Διοικητικού - Λογιστικού. 


3. Του Τμήματος Τεχνικών Υπηρεσιών προΐσταται υπάλ¬ 
ληλος του κλάδου ΠΕ Μηχανικών ειδικότητας Πολιτικών 
Μηχανικών ή ΤΕ Μηχανικών ειδικότητας Πολιτικών Δομι¬ 
κών Έργων, ο οποίος επίσης εισηγείται στο ΔΣ τα τεχνικά 
θέματα του Λιμενικού Ταμείου. 

4. Του περιφερειακού γραφείου προΐσταται υπάλληλος 
του κλάδου ΤΕ Διοικητικού- Λογιστικού ή κλάδου ΔΕ Διοι¬ 
κητικού - Λογιστικού. 

- Μετακίνηση προϊσταμένου οργανικής μονάδας γίνεται 
μόνο σε θέση προϊσταμένου οργανικής μονάδας αντί¬ 
στοιχου επιπέδου. 

- Τον προϊστάμενο Τμήματος που απουσιάζει ή κωλύε¬ 
ται αναπληρώνει στα καθήκοντά του ο ανώτερος κατά 
βαθμό υπάλληλος και ο αρχαιότερος, που υπηρετεί στην 
ίδια οργανωτική μονάδα και εφόσον ο κλάδος στον οποίο 
ανήκει προορίζεται για κατάληψη θέσεων προϊσταμένων. 

- Τον Προϊστάμενο Διεύθυνσης που απουσιάζει ή κω¬ 
λύεται αναπληρώνει στα καθήκοντά του ο προϊστάμενος 
Τμήματος κατά σειρά που τα Τμήματα αναφέρονται. 

Άρθρο 13 
Τελικές Διατάξεις 

- Κατά την έναρξη της ισχύος του παρόντος Οργανι¬ 
σμού οι υπηρετούντες στο Δημοτικό Λιμενικό Ταμείο Ρε¬ 
θύμνου Υπάλληλοι, σύμφωνα μετις διατάξειςτου άρθρου 
4 του ν. 1188/1981 και της παρ.8 του άρθρου 28 του ν. 
2738/1999, κατατάσσονται στις αντίστοιχες θέσεις των 
σχετικών κλάδων, σύμφωνα με τα τυπικά και ουσιαστικά 
τους προσόντα και με τον βαθμό που κατέχουν. 

- Η κατανομή του προσωπικού στις επί μέρους οργανικές 
μονάδες γίνεται με απόφαση του Προέδρου του ΔΣ, λαμβά- 
νοντας υπόψη τις λειτουργικές ανάγκες των μονάδων, τα 
προσόντα, την πείρα και τις ειδικές γνώσεις των υπαλλήλων. 

- Η ισχύς του παρόντος Οργανισμού αρχίζει απάτη δη¬ 
μοσίευση του στην Εφημερίδα της Κυβερνήσεως, οπότε 
παύει να ισχύει κάθε προηγούμενη σχετική απόφαση. 

Άρθρο 14 
Κάλυψη Δαπάνης 

Στον Προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους Κ.Α. για την 
κάλυψη της μισθοδοσίας του υπηρετούντος προσωπι¬ 
κού. Η μελλοντική επιβάρυνση του προϋπολογισμού του 
ΔΛΤΡ από την απόφαση αυτή εξαρτάται κάθε φορά, ανά¬ 
λογα με την περίοδο που θα γίνουν οι προσλήψεις προ¬ 
σωπικού για την κάλυψη των προβλεπομένων νέων θέσε¬ 
ων από τον παρόντα Οργανισμό. 

Σύμφωνα μετηνπαρ. 5του άρθρου 8του ν. 2307/1995 για 
τις νέες θέσεις που συστήνονται στον παρόντα Ο.Ε.Υ., ο 
μέσος όρος των τακτικών εσόδων των δύο (2) τελευταίων 
ετών είναι διπλάσιος του ποσού στο οποίο ανέρχεται η ετή¬ 
σια δαπάνη του Βασικού μισθού του καταληκτικού κλιμακί¬ 
ου των προτεινομένων θέσεων πολλαπλασιαζόμενης της 
δαπάνης αυτής X 2, επομένως υπάρχει η οικονομική προϋ¬ 
πόθεση για την πλήρωση αυτών των οργανικών θέσεων. Ο 
προϋπολογισμός, για κάθε οικονομικό έτος επιβαρύνεται 
με το ποσό των 177.534,00 ευρώ για τις νέες θέσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 30 Μάίου 2005 
Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 

